
Invitaţie la conferinţa de presă
Vino să descoperi natura din județul Brașov!

Brașov, 22 iulie  2015: Braşovenii sunt invitaţi să participe la 5 tururi ghidate în 5 arii protejate din judeţul Braşov, organizate de Propark-Fundația pentru Arii Protejate. Excursiile sunt gratuite și fac parte din proiectul ”Descoperă Natura din judeţul Braşov!”, finanțat de Fundația pentru Parteneriat și MOL România,  care se desfăşoară în perioada mai-septembrie 2015.

Propark-Fundația pentru Arii Protejate vă invită la o discuție despre aceste evenimente, în data de 24 iulie 2015, orele 13.00, la sediul ProPark, str. Lungă nr. 175. La eveniment vor fi prezenți Roxana Iordăchescu (Manager proiect Propark) şi Dan Ionescu (Societatea Ornitologică din România)
“Ne dorim ca braşovenii şi turiştii să cunoască mai bine valorile naturale, culturale şi tradiţionale din ariile protejate şi în acest sens propunem vizitarea a 5 arii protejate din județ: Cheile Dopca, Coloanele de Bazalt, Cotul Turzunului, Dealurile Homoroadelor și Muntele Tâmpa. Participanţii vor beneficia de  transport, masă şi ghidaj gratuit, în limita a 15 locuri pentru fiecare tur”, a declarat Roxana Iordăchescu –managerul proiectului.
Scopul proiectului ”Descoperă Natura din judeţul Braşov!”, este de a promova ariile naturale protejate din județul Brașov prin organizarea unor activităţi diverse de informare şi conștientizare adresate publicului larg, dar şi prin organizarea unor sesiuni de instruire pe tema comunicării, dedicate administratorilor şi custozilor din Braşov. 
Propark-Fundația pentru Arii Protejate dorește să îmbunătăţească capacitatea de management a ariilor protejate prin programe de formare și instruire și prin proiecte care să completeze resursele existente pentru menținerea valorilor naturale și culturale și realizarea de modele funcționale de dezvoltare durabilă in România.
[bookmark: _GoBack]Proiectul este implementat în parteneriat cu  Agenţia Metropolitană pentru Dezvoltare Durabilă Braşov, Agenţia pentru Protecţia Mediului Braşov, Asociaţia Carpaterra, Asociaţia pentru Integrare Socială şi Protecţia Mediului „Feed-Back” Braşov (ApIS PM „Feed-Back”), Asociaţia „Braşovul Pedalează”.

Pentru informaţii:
Roxana Iordăchescu, tel: 0724/03.36.04, e-mail: roxana.iordachescu@propark.ro  

Notă pentru editori:
1. Mai multe detalii despre proiectul ”Descoperă Natura din Județul Brașov” găsiți pe www.propark.ro 

